Nag i oa koant neus ket pell choaz  Oh ar skourrou gand o liou glaz !  Hirio, siwaz ! int dislivet,  Ha dindan treid an oll breset.  Tud yaouank, kemerit kentel  Gand an deliou seh o vervel :  « Yehed, kened, a dremeno  A-barz nemeur chwi a varvo !… »  Er bloaz a zeu deliou nevez  A zavo adarre er gwez ;  Goude breinadurez ar bez  Ni zavo ivez dar vuhez.  ***  XII  CHOMIT EN HO KLUD  Da Louis An GALL, Kervern.  Bretoned, chomit en ho klud !  Labourit parkeier ho tud ;  Er mêziou z eus pinvidigez,  Hag er hêriou kalz dienez.  Paotrezed, chomit en ho klud !  Chomit e-kichennig ho tud ;  An dañvadez pell dioh he mamm  Ne zaleo ket da gaoud lamm.  Bugale, chomit en ho klud !  Er hêriou ez eus avel yud,  A hwez kaled e peb amzer  War gorv hag ene ar skuber.  Kenvroiz, chomit en ho  klud !  Chomit e karteriou ho tud ;  Er mêziou e kaver yehed,  Peoh gwirion, frankiz, eürusted.  Gallaoued, chomit en ho klud !  55